થાનમાં આવેલ સિરામિક ઉદ્યોગ વર્ષોથી હજારો શ્રમિકોને રોજીરોટી પુરી પાડી સરકારને કરવેરાના રૂપે કરોડો રૂપિયા ચૂકવી રહ્યો છે. તથા દેશ અને દુનિયામાં ભારતનું નામ વધારવામાં મહત્વની ભૂમિકા ભજવી છે. છેલ્લા ઘણા સમયથી કાચા માલના વધતા ભાવ તથા પાકા માલના ઘટતા ભાવને લઇને મુશ્કેલી અનુભવી રહ્યો છે. ઉદ્યોગમાં વપરાતા ગેસના ભાવવધારા તથા કમરતોડ વેટના કારણે ભારે મુશ્કેલીમાં મુકાઈ ગયો છે. જેના કારણે ઉદ્યોગકારો 1 જુલાઇથી 10 જુલાઇ સુધી હડતાલ પર ઉતરી ગયા છે.